Frequenzband
E Frequenzband bezeechent Frequenzberäicher, also Deelberäicher vum elektromagnéitesche Spektrum vun deene fir d'technesch Kommunikatioun benotzten elektromagnéitesche Wellen.

Opdeelungen no Frequenz, Wellelängt oder Benotzer sinn aktuell. International si verschidde Bezeechnunge vun de Frequenzbänner a Gebrauch, deenen hir Grenzen dacks eegemächteg nom aktuelle Erkenntnesstand an der Héichfrequenzphysik festgeluecht goufen. An enger neier Standardiséierung vum IEEE ginn d'Frequenzbänner systematesch no den ënnerschiddlechen Eegenschafte vun de Frequenze mat logarithmesch usteigender Bandgréisst agedeelt. Deelweis ginn awer an der Literatur nach traditionell Frequenzbandbezeechnunge benotzt, déi an den nofollgenden Tabelle spezifizéiert sinn.

Radiofrequenzen

Iwwersiicht 

Bemierkungen:
 Elektresch Leitungen, déi mat nidderfrequenten technesche Wiesselstréim gefiddert ginn, si wéinst hirer am Verglach zu der Wellelängt (en ettlech 1000 km!) klenger Längt ganz schlecht Straler. Allerdéngs kritt ee mat héije Wécklungszuelen a ganz massiver magnéitescher Kopplung (mëllen Eisen- oder Ferrit-Kär) e gudden Energietransfert Transformater.
 Den Iwwergank vun Hertz-Wellen (Wellelängten tëscht 10 km an 1 cm) op d'Infraroutstralung gëtt ë. a. vun der Detektiounsaart bestëmmt. Hertz-Welle gi vun Antennen detektéiert, déi eng Héichfrequenz liwweren. Infrarout (a méi héich Frequenzen) gi wéinst hirer Wäermwierkung resp. duerch Ioniséierung vu Moleküllen an Atomen detektéiert.

Radio 

Fir d'Radiofrequenzberäicher vun iwwer 30 MHz ginn normalerweis Kuerzbezeechnunge benotzt.
Déi Radiobänner gi mat réimeschen Zuele vun I bis V bezeechent.
D'Bandgrenze sinn a verschiddene Quellen an internationalen Ofkommessen definéiert. Historesch bedéngt wäichen déi Frequenzdaten zum Deel vuneneen of.
Ob de jeeweilege Frequenzberäich fir de Radio iwwerhaapt benotzbar ass an och tatsächlech benotzt gëtt, ass vu Land zu Land verschidden.

Terrestresch Radiobänner an hir Bezeechnunge bei der ITU an CEPT

OIRT-Band 

Zousätzlech zu deene vun der ITU fir Radio virgesinnene Bänner I bis V gëtt et nach dat sougenannte OIRT-Band. Dëst gëtt zanter laanger Zäit vun ettleche Memberlänner vun der OIRT an Osteuropa zu der Verbreedung vun FM-Gehéierfunk benotzt. Et reecht vu 65,9 MHz bis 73,1 MHz an iwwerschneit sech vu 65,9 MHz bis 68 MHz mam Radioband I. Haut fënnt et nëmmen nach a wéinege Länner (z. B. a Russland, Wäissrussland an an der Ukraine) Asaz.

Japanescht VHF-Radioband 

A Japan reecht d'UKW-Band vu 76 bis 90 MHz; dat onmëttelbar dorun uschléissend japanesch Televisiounsband I reecht vun 90 bis 108 MHz (dräi Analogkanäl).

1,5-GHz-Band („L-Band“) 

Uewerhalb vu Band V ass d'1,5-GHz-Band – dat sougenannte L-Band – fir terrestresch Radiouwendunge virgesinn. Hei huet sech nach keng Fortschreiwung vun der uewe genannter Nomenklatur mat réimeschen Zuelen duerchgesat, eventuell, well dëse Frequenzberäich nëmmen op europäeschem (CEPT) an net op groussem, internationalen Niveau (ITU) fir den terrestresche Radio geplangt gouf. De Begrëff "L-Band" ass keng offiziell Bezeechnung fir dee Radiofrequenzberäich. Hie leet sech vum Radar-Frequenzberäich "L" of (1 bis 2 GHz).

Terrestresch Radiobänner an Europa

Frequenzen am Breetbandkabel 

Kuckt: Kabeltelevisioun.

Mikrowelleberäich 

Am Zweete Weltkrich goufen Héichfrequenzen am GHz-Beräich bei der Radardetektioun benotzt. Wéinst der Geheimhalung kruten d'Frequenzbänner zoufälleg ausgewielt Buchstawen. Sou war L méiglecherweis d'Ofkierzung fir long-band, S fir short, C fir compromise between L and S. D'Ofkierzunge K a Ku (fréier och als Ku geschriwwen) ginn op déi däitsch Bezeechnunge kurz a kurz-unten zeréck. Haut kennzeechnen d'Buchstawen och d'Sendeberäicher vu Satellitten.

D'ITU versicht, d'Frequenzzouuerdnungen zu de Frequenzbandnimm ze vereenheetlechen:

Am Satellittefunk gëtt dogéint meeschtens dës Andeelung benotzt. (Ettlech Frequenzen fir Fuerschungssatellitten a Raumsonde feelen nach.)

Militäresch Bezeechnungen 
Déi an NATO-Europa definitiv Bezeechnunge fir Frequenzbänner sinn am ARFA Handbuch publizéiert. Si fannen och Gebrauch bei grenziwwerschreidende Frequenzbenotzunge mat Nopeschlänner oder UN-Missioune mat NATO-Bedeelegung. Zudeem sinn dës Bezeechnunge gréisstendeels kompatibel mat den US-Arméien.

Bemierkung: Bei Zesummenaarbecht mat zivillen Organisatiounen / NATO ggf. hëllefräich.

Frequenzen an Déngschter (Auswiel)

Optesch an Infrarout-Astronomie

Optesch Datekommunikatioun

Kuckt och 

Weider Frequenzberäicher fënnt een ënner anerem an:
 Radioband
 Amateurfunkband
 Elektromagnéitesche Spektrum
 Frequenzplang

Um Spaweck 

 Radarfrequenzen
 Frequenznutzungsplan der Bundesnetzagentur für Deutschland
 Frequenznutzungsplan der Schweiz

Radiotechnik
Elektromagnéitesche Spektrum
Funkfrequenzen